text: Farvehandleren fra Nordborg hader ordet "udkantsdanmark"
  26 juni 2015 kl. 17.36
  Jan Rytkjær Callesen fra Nordborg er nyvalgt folketingsmedlem for DF, fik 2972 personlige stemmer.
  
  Jan Rytkjær Callesen er farvehandler i Nordborg og sidder allerede i byrådet i Sønderborg.
  Han vil i sin nye egenskab af folketingsmedlem kæmpe for det københavnerne kalder udkantsdanmark.
  - Jeg hader det ord - jeg foretrækker at kalde det udviklingsdanmark, for det er her, vi skal udvikle, siger han til TV SYD.
  Hans mission på Christianborg er at få "udkantsdanmark" på ret kurs igen:
  - Den er gal hernede, vi skal have gjort noget ved det. København har klaret sig godt gennem krisen, det har de store byer generelt. Nu skal der investeres i udviklingsdanmark. Og det er sådan et sted som Sønderjylland, siger han.
  Han har selv mærket krisen. Han blev fyret fra sit job på Danfoss i 2011, og han startede derfor sit egen malerbutik. Han tror, at han kan bruge den erfaring på Christiansborg.
  - Det er meget brugbart at komme nede fra gulvet og vide, hvordan tingene hænger sammen. Det selv at prøvet at være at blive afskediget og være arbejdsløs.
  Hør ham gøre rede for sine synspunkter. (Varighed: 0:45 min.)
  